# Arosuohaukka

### Wikipedia

Arosuohaukka
Arosuohaukka, koiras etualalla
Tieteellinen luokittelu

Domeeni: | Eukaryootit Eucarya
Kunta: | Eläinkunta Animalia
Pääjakso: | Selkäjänteiset Chordata
Alajakso: | Selkärankaiset Vertebrata
Luokka: | Linnut Aves
Lahko: | Päiväpetolinnut Accipitriformes
Heimo: | Haukat Accipitridae
Suku: | Circus
Laji: | macrourus

Arosuohaukka (Circus macrourus) on päiväpetolintuihin kuuluva haukka, joka on hyvin harvinainen vieras Suomessa.

## [muokkaa] Koko ja ulkonäkö

Arosuohaukka on noin 40–50 cm pitkä ja siipien kärkiväli on noin 100–120 cm. Naaras on koirasta selkeästi suurempi.

Koiraan höyhenpuku on alta vaalea ja päältä vaaleanharmaa, lukuun ottamatta siivenkärkien mustia salmiakkikuvioita. Naaras on päältä ruskeankirjava ja vatsapuolelta vaaleampi.

Laji muistuttaa paljon niittysuohaukkaa ja sinisuohaukkaa. Koiraan erottaa sinisuohaukasta terävän siiven, lähes valkoisen värityksen ja käsisiiven mustan kuvion muodon perusteella. Naaras vaikea erottaa sinisuohaukasta: käsisiipi terävä, käsisulkien kärjet vaaleat. Nuori lintu muistuttaa enemmän nuorta niittysuohaukkaa viiruttoman rinnan, ruosteenpunertavan värityksen ja terävän siiven takia, mutta nuoren arosuohaukan kaulassa on selvä vaalea kauluri ja käsisiiven takareuna on vaaleampi kuin niittysuohaukalla. Muiden kuin koiraspukuisten suohaukkojen määrittäminen vaatii asiantuntemusta ja kokemusta, lintu on nähtävä hyvin ja on tiedettävä tarkasti mitä katsotaan.

## [muokkaa] Elinympäristö

Pesimäalueilla arosuohaukka suosii laajoja peltoalueita, ja kosteikkoisia niittyjä. Talvet se viettää myös avoimilla paikoilla. Muuttoaikoina viihtyy soilla, viljelyksillä, peltoaukeilla ja rantaniityllä.

## [muokkaa] Lisääntyminen

Arosuohaukka rakentaa pesänsä maahan korkean heinikon suojaan ja munii 4–6 vaaleaa munaa.

## [muokkaa] Ravinto

Arosuohaukat pyydystävät pikkunisäkkäitä, liskoja ja lintuja. Saaliinsa ne yllättävät liitämällä matalalla niittyjen ja peltojen yllä.

## [muokkaa] Levinneisyys

vaalean vihreä – pesimisalue
sininen – talvehtimisalue
tumman vihreä – pysyvä populaatio

Arosuohaukka pesii Itä-Euroopan eteläosissa ja Keski-Aasiassa. Se on muuttolintu ja viettää talvensa pääosin Intiassa ja Etelä-Aasiassa. Länsi-Euroopassa lintu on harvinainen vieras. Suomessa arosuohaukkoja on harvinainen harhailija erityisesti huhti-toukokuussa ja syyskuussa. Laji on pesinyt Suomessa pari kertaa.

| Tämä lintuihin liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/o/Arosuohaukka.html

Luokat: Lintutyngät | Haukat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Česky
- Deutsch
- English
- Esperanto
- Français
- Lietuvių
- Nederlands
- 日本語
- Norsk (bokmål)
- Polski
- Português
- Slovenščina
- Svenska